Σκάρλετ Τζοχάνσον

Προσωπική ζωή

Η Scarlett Johansson γεννήθηκε στις 22 Νοεμβρίου 1984 στη Νέα Υόρκη. Ο Δανός πατέρας της ήταν εργολάβος στο Manhattan ενώ η μητέρα της ήταν νοικοκυρά και φρόντιζε τη Scarlett και τα αλλά τέσσερα αδέρφια της. Η οικογένειά της δεν είχε καμία σχέση με τον κόσμο του θεάτρου και του θεάματος και όπως ήταν φυσικό η επαγγελματική της εμπλοκή στο χώρο αυτό αποτέλεσε μια μεγάλη έκπληξη. Η πρώτη της επαφή με τον κινηματογράφο ήρθε σε ηλικία εφτά ετών όταν πήρε μέρος σε μια τηλεοπτική σειρά. Ήταν πολύ φιλόδοξη και μεγάλη θαυμάστρια των Judy Garland και Rosalind Russell.
Στα οχτώ της η μητέρα της, της επέτρεψε να παρακολουθεί τα πάντα στην τηλεόραση. Μια από τις πρώτες ταινίες που είδε και η οποία την συνεπήρε ήταν το «The Silence Of The Lambs». Ήταν η περίοδος που η Scarlett άρχισε να γυρνάει τις διαφημίστηκες εταιρίες και να περνάει από άπειρες οντισιόν. Καθώς η γονείς της έβλεπαν την αγάπη της για την υποκριτική την έγραψαν στο Lee Strasberg Theatre Institute for Young People. Τα μαθήματα εκεί τα ολοκλήρωσε στα έντεκά της και αποφάσισε να συνεχίσει τις σπουδές της την άνοιξη του 2002 στο Professional Children's School του Manhattan.
Η Τζοχάνσον μεγάλωσε με δυσκολίες και η ίδια έχει δηλώσει ότι όταν ήταν μικρή η οικογένειά της ζούσε από τα συσσίτια: «Η οικογένειά μου συντηρούνταν από τα κοινωνικά προγράμματα που μας παρείχαν φαγητό» είχε δηλώσει σε συνέντευξη της, τονίζοντας ότι «στην Αμερική, η πείνα των παιδιών είναι πραγματικό πρόβλημα που συχνά παραβλέπεται, όμως όλοι μαζί μπορούμε να το διορθώσουμε»
Η Τζοχάνσον παντρεύτηκε στις 28 Σεπτεμβρίου του 2008 , τον Καναδό ηθοποιό Ράιαν Ρέιντολντς σε μια τελετή στην Βρετανική Κολομβία του Καναδά. Το ζευγάρι έζησε μαζί για 2 χρόνια στο Λος Άντζελες προτού χωρίσουν τον Δεκέμβριο του 2010.
Τον Νοέμβριο του  2012, η Γιόχανσον ξεκίνησε να βγαίνει με τον Γάλλο δημοσιογράφο Romain Dauriac, και αρραβώνιαστηκαν τον Σεπτέμβριο του ίδιου έτους.Το ζευγάρι μοίραζε το χρόνο του,ανάμεσα στην Νέα Υόρκη και το Παρίσι.Το 2014,η ηθοποιός γέννησε το πρώτο της παιδί,την Ρόουζ Ντόροθι Ντόριακ.Η Γιόχανσον και ο Ντόριακ παντρεύτηκαν τον Οκτώβριο του ίδιου έτους στο {{Philipsburg , Montana}}. Το διαζύγιο του γάμου τους ανακοινώθηκε  τον Σεπτέμβριο του 2017 και επιβεβαιώθηκε τον Δεκέμβριο του 2017 ότι η διάσημη ηθοποιός είναι σε σχέση με τον αμερικανό κωμικό και κειμενογράφο δημοφιλής σατιρικής εκπομπής,του  «Saturday Night Live»,  Κόλιν Τζοστ.
Η Σκάρλετ Γιόχανσον αρραβωνιάστηκε τον σύντροφό της Κόλιν Τζοστ, στις 19 Μαΐου του 2019 και ετοιμάζεται για τον τρίτο της γάμο.

Βράβευση ως "Η πιο ακριβοπληρωμένη γυναίκα ηθοποιός όλων των εποχών"

Η Τζοχάνσον είναι στην κορυφή της κατάταξης Forbes 2016 με τους πιο χρυσοφόρους αστέρες του κινηματογράφου, κερδίζοντας 1,2 δισεκατομμύριο δολάρια από τα εισιτήρια για τις ταινίες που είχαν το όνομά της. Ακόμη η Τζοχάνσον, συμπεριλήφθηκε στη δεκάδα των κινηματογραφικών σταρ με τις υψηλότερες αμοιβές όλων των εποχών σύμφωνα με το Box Office Mojo, ενώ είναι και η μοναδική γυναίκα ηθοποιός που έχει καταφέρει να ενταχθεί στην πρώτη δεκάδα των πιο ακριβοπληρωμένων σταρ. Έτσι η λίστα που δημοσίευσε το Box Office Mojo την ανακηρύσσει ως την πιο κερδοφόρα star όλων των εποχών.
Στη διάρκεια της καριέρας της, η ηθοποιός έχει εμφανιστεί σε 37 ταινίες, οι οποίες της έχουν αποφέρει έσοδα ύψους 3,3 δισεκατομμυρίων δολαρίων μόνο στις ΗΠΑ, παρόλο που είναι κατά δεκαετίες νεότερη από τους υπόλοιπους πιο ακριβοπληρωμένους σταρ στη λίστα, καθιερώνοντας την στον τομέα της.